ДГ “ Ивайловград” - гр.Ивайловград

ул.”Любен Каравелов”№4, тел.03661/6214, e-mail: odz\_ivaylovgrad@abv.bg

Утвърждавам:

Директор..................

/В. Шопова/

ГОДИШЕН ПЛАН

ЗА УЧЕБНАТА 2020/2021 г.

Настоящият план е приет на заседание на Педагогическия съвет

Протокол **№6/14.09.2020 г.**

**КОНСТАТИВНА ЧАСТ**

**Детска градина „Ивайловград“ е утвърдена институция с изградени във времето традиции и стил във възпитателно-образователната дейност. Тя предоставя качествена среда, в която децата съхраняват своята индивидуалност и уникалност, свободно развиват уменията и талантите си. Отчитайки тенденцията за развитие в образованието и спецификата в дейността на детската градина, колективът работи успешно за реализация на основната цел и задачите, заложени в годишния комплексен план. Цялостната дейност през изминалата 2019/2020 учебна година беше насочена към изпълнение на този план, който е част от стратегията за развитие на детското заведение. Детското градина работи с екип от отговорни личности, проявяващи професионализъм, толерантност, загриженост и зачитане на човешкото достойнство. На всички учители е осигурена творческа свобода за възможно най-пълно реализиране на целите на образователно - възпитателния процес. Създадени са условия за учене чрез игра, гарантиращи цялостното детско развитие, както и опазване на физическото и психическото им здраве. На децата се дава възможност да обогатят своите общи и специални способности, да опознаят себе си и да изградят личности с високо самочувствие и индивидуалност. Има предпоставки за развитие на познавателните и творческите им интереси , чрез прилагане на иновативни методи и похвати и чрез участие в различни дейности, стимулиращи техния потенциал. Осигурена е и необходимата предметно – педагогическа среда за пълноценно протичане на образователно – възпитателната работа, съобразена с индивидуалните особености на развитието на децата в предучилищна възраст и със съвременните тенденции за стимулиране на познавателно – творческата активност, формиране на основните компоненти на готовност за училище. Детската градина чрез висококвалифицирани педагози формира знания и личностни умения у децата за активно взаимодействие със социалната среда, уважение към гражданските права и отговорности, противодействие срещу проявите на агресивност и насилие. Постигнатите резултати са в следствие на системна и целенасочена работа на цялата педагогическа колегия. В детското заведение растат здрави, свободни и щастливи деца, на които се гарантира сигурността, зачитат се достойнството и правата им, формира се адаптивност към изменящата се среда, възпитават се в дух на мир, толерантност, умение да живеят с другите, приобщават се към общочовешките ценности и българските традиции.**

**Поради възникналата опасност от заразяване с COVID – 19 и обявеното извънредно положение, със Заповед №РД–01-124/13.03.2020г. на Министерството на здравеопазването беше преустановено посещението на децата в детските градини. Дейностите, планирани за периода март – май не бяха осъществени по обективни причини. Детска градина „Ивайловград” възстанови дейността си на 01.06.2020г. със Заповед №270 от 22.05.2020г. на Кмета на община Ивайловград. В условията на епидемиологична обстановка бяха разработени правила и предпазни мерки за предотвратяване на заболяването, за защита на лицата с повишен риск, както и изискванията в детската градина, които трябва да се спазват ежедневно от всички участници в отглеждането на децата.**

**И в бъдеще ДГ ”Ивайловград” ще се стреми да бъде необходим и значим възпитателен и обществен фактор, който максимално да се доближава и замества семейната среда, чрез организацията на предметната среда и нови модели на поведение и общуване.**

**Визия на детската градина:**

Утвърждаване на детска градина „Ивайловград“ като модерна, гъвкава, конкурентна и необходима образователна институция, като среда за социално-културна, възпитателна и образователна работа, като център за творчество, като съмишленик и партньор на деца, родители и учители.

• Желано и любимо място на децата с пространство за игра, познание и общуване.

• **Място, осигуряващо равен шанс и качествено образование, чрез съчетаване на добрите традиции и модернизация на процесите.**

**. • Дом на радостта и обичта.**

**• Център за родители, търсещи и намиращи подкрепа, съгласие, сътрудничество, педагогическа информация.**

**• Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си. • Място, където възникват нови педагогически идеи, споделя се добър опит, формират се ценни духовно-нравствени отношения и участниците в образователния процес си партнират.**

**Мисия на детската градина:**

• Възпитание и обучение според държавните образователни стандарти в духа на демократичните ценности, адекватно ориентиране в динамично променящия се съвременен свят и създаване на високо отговорно поведение за участие в обществения живот;

• Създаване на благоприятна, позитивна и разнообразна среда за децата и развитие на способностите им в процеса на възпитание и обучение;

• Пълноценната подготовка за училище, чрез използване на съвременни технологии и интерактивни методи;

• Мотивиране на учителите за реализиране в най-висока степен на професионалните им качества, знания, умения и компетенции.

**Приоритети:**

**1. Формиране на положително отношение и изграждане на специална мотивационна, волева и нравствена готовност на децата за училище;**

**2. Усъвършенстване на обучението и възпитанието в съответствие предизвикателствата на новото време и изискванията на бъдещето;**

**3. Използване на разнообразни стратегии за обучение с цел стимулиране развитието на децата и пълноценната им подготовка за училище;**

**4. Въвеждане на децата в света на познанието чрез различни форми на активност и използване на дигитални технологии за повишаване качеството на учебно-възпитателната работа;**

**5. Обогатяване на образователната среда, като условие за максимално развитие потенциала на всяко дете и неговата изява, способности и дарования;**

**6. Осигуряване на безопасни условия за възпитание и обучение в детската градина;**

**7. Обединяване взаимните усилия на педагогическия екип, семейството, обществеността и специализираните институции за опазване на детството като самоценност, защита правата на детето, превенция на насилието и риска;**

**8. Оптимизиране системата за квалификация по отношение на резултатността и качеството на педагогическия труд;**

**9. Привличане на родителите за подпомагане на образователно-възпитателния процес чрез избор на форми за ефективно сътрудничество.**

**Силни страни, постижения и резултати:**

• Обучение и възпитаване в здравословна, безопасна и сигурна среда;

• Модерна и функционална база - обновен сграден фонд, обособени, удобни и светли помещения за всяка група, обособени игрови площадки на дворовете за всяка група;

• Динамично, гъвкаво, иновативно и оптимално управление съобразено с потребностите на децата и техните родители и обществените изисквания към детската градина;

• Приемственост в подготовката за училище и осигуряване на равен старт на всички деца;

• Осигурено здравословно хранене и много добро санитарно- хигиенно поддържане;

• Усвояване на компетенции и покриване на ДОС и компетентности във всички групи;

• Висок процент обхванати деца;

• Опитен екип, с нарастваща професионална отговорност;

• Партньорство и добра координация с общинската администрации и други институции.

**Слаби страни:**

• Обогатяване на основните форми и средства за сътрудничество и взаимодействие на детска градина и родители;

• Недостатъчната мотивираност у част от педагогическия екип по отношение прилагането на нови, иновативни методи и подходи, и повишаване на квалификацията;

•Търсене и реализиране на средства от проекти по европейски програми и такива към МОН.

II. АНАЛИЗ НА СЪСТАВА на ДГ “Ивайловград” за учебната 2019/2020г.

РАЗПИСАНИЕ НА ДЛЪЖНОСТИТЕ

Педагогически персонал - 9

Директор - 1

Учители - 8

В т. ч. -висше /магистър - 3

- висше/бакалавър - 4

- Професионален бакалавър - 2

с V ПКС – 5

с IV ПКС - 2

с II ПКС - 1

Непедагогически персонал – 10..4

ПЕДАГОГИЧЕСКИ ЕКИПИ

Ясла :

м.с. Любов Стайкова , м.с. Кера Вълчева, пом.възпитател – Димитрина Праматарова

I група

ст. учители Маргарита Богданова и Ирина Зангочева, пом. възпитател - Златка Матева

II група

ст. учители Маргарита Хърсева и Таня Кетенева, пом. възпитател - Роза Сепетлиева

ПГ/5г./

ст. учители Димитрина Господинова, учител Живка Бисерова , пом. възпитател - Марияна Караколева

ПГ/6г./

ст. учители Гергана Чакърова и учител Веселина Иванова, пом. възпитател - Детелина Кьосева

Комисия по тържествата:

Димитрина Господинова – ст. учител

Гергана Чакърова – ст. учител

Веселина Иванова – учител

Хигиенна комисия:

Андриана Токова – мед. сестра

Маргарита Хърсева – ст. учител

Димитрина Праматарова– пом. възпитател

Комисия за творческа дейност и вътрешно-методическа квалификация :

Таня Кетенева – ст. учител

Ирина Зангочева – ст. учител

Маргарита Богданова – ст. учител

Комисия по даренията:

Веска Шопова – директор

Живка Борисова – учител

Таня Кетенева – ст. учител

ЩАБ при БАК:

Димитрина Господинова – ст. учител

Андриана Токова – мед. сестра

Васка Кахчиева – домакин

Маргарита Богданова – ст. учител

Магарита Хърсева – ст. учител

Протоколчик на ПС:

Димитрина Господинова – ст. учител

Протоколчик на вътрешно-квалификационната дейност:

Маргарита Богданова – ст. учител

За учебната 2020/2021 г. определихме следната

**ЦЕЛ:**

Повишаване ефективността на педагогическото взаимодействие, създаване на оптимални условия за качествена подготовка и пълноценно развитие на всяко дете, стимулиране и разгръщане на индивидуалния потенциал , в зависимост от интереси, предпочитания и умения.

**Задачи:**

1. Повишаване ефективността на учебно-възпитателната работа чрез повишаване

професионалната подготовка, компетентност и квалификация на педагогическите кадри. Създаване на условия за проява на професионализъм и творчество.

2. Задоволяване на специфичните интереси и потребности на децата чрез ефективно

използване на наличната материално-техническа база.

3. Овладяване на знания и умения за природосъобразен, здравословен и безопасен начин на живот, развитие на умения за безопасно движение на пътя. Овладяване на умения за действия при БАК.

4. Стимулиране на родителското и гражданско участие в цялостния възпитателно-образователен процес - деца, учители, родители – заедно за ползотворното взаимодействие и постигане целите.

5. Мотивиране на педагогическия и непедагогическия колектив за непрекъснато усъвършенстване на собствената си дейност и уменията за работа в екип. Участие в програми за квалификация.

6. Гарантиране на пълноценна подготовка на детето за училище и създаване на условия бързата им и успешна интеграция в новата социална „роля” – ученик.

**Дейности за реализиране на целта и задачите през учебната година**

|  |  |  |  |
| --- | --- | --- | --- |
| № | Дейност | Срок | Отговорник |
| 1. | -Осигуряване на задължителна документация за работа. | м.09.2020г. | Директора |
|  | -Изготвяне на План за дейностите и Правилник за вътрешния ред.  Родителски срещи по групи. | м.09.2020г. | Директора  Комисия за ТМД |
|  | -Осигуряване на учебни помагала за работа. | м.09.2020г. | Директора |
|  | - Организиране приемът на новозаписаните деца за учебната 2020/2021 година. | м.09.2020г. | Директора |
|  | - Разпределение на учителите и помощния персонал по групи. | м.09.2020г. | Директора |
|  | - Изготвяне на тематично месечно и седмичното разпределение за всички групи в детското заведение. | м.09.2020г. | ДУ |
|  | - Оформление на портфолио за всяко дете. | м.09.2020г. | ДУ |
|  | - Попълване на паспортната част на дневниците. | м.09.2020г. | ДУ |
|  | - Осъвременяване на интериора в групите, коридорите и кабинетите в детската градина. Организиране на кътове по интереси. | м.09.2020г. | ДУ |
|  | - Провеждане на родителски срещи по групи. | постоянен | ДУ |
|  | -Планиране на възпитателно-образователния процес в групите за постигане на реални резултати, съгласно утвърдената Програмна система за работа в детската градина | постоянен | ДУ |
|  | -Диагностика на входно ниво на децата от всички групи.  Определяне на методичните обединения и  приемане на план за работата им. | м. 10.2020г. | ДУ |
|  | -Проучване и отчитане на резултатите от ВОР в ПГ. Информация за здравното състояние на децата. | м.01.2021г. | м.с. Токова |
|  | -Провеждане на пролетните и великденски празници. | м.03.2021г  м.04.2021г. | ДУ |
|  | -Приемственост между ДГ и първи клас – взаимни посещения и открит урок | м.04.2021г. | ДУ на ПГ |
|  | - Пълноценно използване на дневния режим като профилактично средство за психическо и физическо здраве. | постоянен | Директор  ДУ |
|  | -Мероприятие, организирано от служители на КАТ съвместно с децата -  „Зная да се движа безопасно”- практическо занимание с ПГ. | м.05.2021г. | ДУ на ПГ  Директор |
|  | -Класифициране на дидактични материали по теми и възрастови групи. | постоянен | ДУ |
|  | -Оформяне на уникален, естетически и функционален интериор с творческо участие на целия екип. | постоянен | ДУ |
|  | -Провеждане на празници и развлечения с активно с с активното участие на родителите. | постоянен | ДУ |
|  | -Отчитане дейността на ДГ за учебната  2020/2021г . Диагностика на изходно ниво.  Изготвяне на заявки за ЗУД за новата учебна  година. | м.06.2021г. | Директор  ДУ |
| 2. | Повишаване на обхвата на децата - мерки  Политиката за всеобхватно, достъпно и качествено образование се отнася до всички български деца без оглед на тяхната етническа принадлежност. За осъществяване на образователната интеграция на децата и съхранение и развитие на тяхната идентичност се предприемат следните мерки:  - Повишаване качеството на образованието като предпоставка за развитие на личността на всяко дете и предотвратяване на преждевременното напускане на детска градина;  - Осигуряване на равен достъп и подкрепа за развитие и приобщаване в системата на предучилищното възпитание и подготовка;  - Идентифициране на причините за отпадане, разработването на система за намаляване на отсъствията на децата ;  - Развиване на дейности в подкрепа на всяко дете;  - Активно взаимодействие между родители, деца и педагогически специалисти;  - Координиран подход и партньорство с други заинтересовани страни и специалисти за работа с уязвими семейства и общности;  - Осигуряване на подкрепяща среда за деца със СОП. | постоянен | Директор  ДУ |
| 3. | С повишаване квалификацията на педагогическите специалисти се цели да се осигури съответствие между социалната практика, потребностите на образователната система и равнището на професионална компетентност и да се даде възможност за задоволяване на професионалните интереси на учителите. Повишаването на квалификацията и професионалното развитие на учителите се осъществява от различни звена на различни равнища – национално, регионално, общинско и институционално. Дейностите са насочени към:  - Повишаване на професионалната квалификация на педагогическите кадри;  -**Самоусъвършенстване чрез вътрешноинституционални квалификационни форми /тренинги, семинари, открити практики, работа в методично обединение/;**  **- Овладяване на съвременни методи и технологии зa пълноценно педагогическо взаимодействие;**  -Усъвършенстване на професионалните компетенции и умения за организиране и осъществяване на педагогическия процес в детската градина. | Всеки месец | Комисия за ТМД |
| 4. | Дейности и празници пред родителите и обществеността/всички тържества се провеждат в групите без участие на родители и външни лица :  - „Весела дружина в детската градина” - откриване на новата учебна година  -„Изпращаме те с песен, любима плодородна есен“ - есенно развлечение на открито с децата от ДГ  - „Дядо Коледа дойде, с дар за всякое дете” – организиране на празник с децата от детската градина.  - „Благославят малки коледари” – поздрав към  служителите от общинска администрация,  обществени институции и местни фирми от  децата от ПГ  - „Баба Марта е при нас! –посрещане на Баба Марта  - „Обич аз ти подарявам, моя майчице любима!”  -тържества по групите .  - „Цветен Великден” - организиране на Великденска изложба от децата.  - „Днес е моят ден рожден!”-празнуване на рождени дни на децата по групи.  - „На добър час!” - изпращане на децата от ПГ в първи клас.  - „Детство мое, пъстроцветно”- празник посветен на 1 юни-Деня на детето.  Вички тържества се провеждат в детските групи или навън, без участие на родители и външни лица. | м.09.2020г.  м.11.2020г.  м.12.2020г.  м.12.2020г.  м.03. 2021г.  м.03. 2021г.  м.04.2021г.  постоянен  м.05. 2021г.  м.06. 2021 г.  постоянен | Директора и ДУ  Комисия по тържествата  Комисия по тържествата  ДУ на ПГ  Комисия по тържествата  ДУ  ДУ  ДУ  ДУ на ПГ  Комисия по тържествата  Директора |
| 5. | Връзки и взаимодействие с обществени организации и родителите:  -Срещи и консултации с Обществения съвет и родителите.  - Работа с НЧ “Пробуда 1914”, гр.Ивайловград при подготовка на празниците Баба Марта, Цветница, Великден, Седмица на детската книга и изкуствата за деца, 1-ви юни; Посещение на Детския отдел на библиотеката; Четене на приказки на Ханс Кристиан Андерсен от деца членoве на „Клуб на приятеля”;  Прожекция на български народни приказки по повод Седмицата на детската книга; Маратон на четене по повод Международния ден на детето.  -Посещение на интересни прояви за деца-  изложби, музей, театри;  -Наблюдение на различни професии-пожарникари, полицаи, библиотекари, магазинери, аптекари и др.;  -Посещение на децата от ПГ в СУ”Хр. Ботев”  -Практическо мероприятие съвместно със служители на КАТ – „Зная да се движа безопасно” ;  -Родителски срещи по инициатива на учителите и родители. Провеждане на празници и развлечения с  активното участие на родителите. | постоянен  постоянен  постоянен  постоянен  м.05.2021г.  постоянен | Директора  Директора  ДУ  Директора  ДУ  Директора  ДУ  Директора  ДУ  Директора  ДУ |