Детска градина „Ивайловград”

Ивайловград 6570, ул.“Любен Каравелов“№4, тел:036616214

e-mail: odz\_ivaylovgrad@abv.bg

**УТВЪРЖДАВАМ:**

**ДИРЕКТОР:**

**/** Веска Шопова/

П Л А Н

З А К В А Л И Ф И К А Ц И О Н Н А Т А Д Е Й Н О С Т

П Р Е З У Ч Е Б Н А Т А 2020/2021 ГОДИНА

**I . Анализ на институционалната квалификационна дейност**

През последните години в системата на предучилищното образование се отчита необходимост от квалификационна дейност, която реализира новостите и приоритетите в образованието. Търсят се алтернативи за промяна в мисленето на педагогическите кадри и прилагане на нови модели в квалификацията и в пряката образователна работа на педагозите.

В детската градина педагогът играе ключова роля.За да се докаже като специалист, е необходимо:

* Да познава и прилага интерактивни технологии и методи за социализация на детето, както и работа с родителите –модели на педагогическо взаимодействие”семейство –детска градина”
* Да познава и прилага подходи и модели за образование в междуетническа среда, интеркултурно и мултиетническо образование

През учебната 2019/2020г. в ДГ “Ивайловград” всички планирани дейности за квалификация на педагозите от детската градина са подчинени на темите от плана за .квалификационна дейност. На ниво вътрешноинституционална и външноинституционална квалификация участие взеха всичките 9 педагогически специалисти.

През учебната 2019/2020г. в ДГ „Ивайловград” работиха осем старши учители, двама от които с магистърско образование, двама с бакалавърско образование и четири с полувисше образование. Четирима старши учители имат V квалификационна степен,двама старши учители имат IV и един II квалификационна степен.

През годините в ДГ “Ивайловград” има изградена и утвърдена структура за осъществяване на ефективна квалификационна дейност на персонала. Тя включва различни форми за осъществяване на вътрешноинституционална квалификация /семинари, дискусии, тренинги, открити педагогически практики и практикуми/ и Методично обединение по образователно направление околен свят “Приятели с природата”, които се организират и провеждат през учебната година.

Квалификационната дейност се налага все повече като осъзната необходимост от голяма част от педагогическия екип, който се стреми към прилагане на съвременни тенденции в ежедневната си работа с децата. Една от възможностите за самоусъвършенстване и по-добра методическа подготовка е споделянето на умения и опит чрез вътрешноинституционалната и междуинституционалната квалификация. Именно така, учителите дават гласност на собствените си виждания и желание за прилагане на нови тенденции пречупени през призмата на опита и стремежа им за промяна. Една от силните страни при осъществяване на квалификационната дейност е свързана с осъзнаване на необходимостта от повишаване и усъвършенстване на професионалните им умения и компетентности, като важна предпоставка за успешна реализация.

Определянето на приоритетните теми за квалификация е съобразено с интересите и потребностите на учителите. Това води до ефективност в професионалното развитие развитието и самоусъвършенстване. Обогатява се опита и уменията на учителите, насочени към проучване на методическите новости в областта на предучилищното образование. Активното участие във вътрешноинституциалната квалификация на всеки от екипа допринесе до утвърждаване на професионалния статус и подобряване на качеството на педагогическото взаимодействие с децата.,

Формите, които избрахме за външноинституционална квалификация са – участие в курсове за повишаване на ПКС и участие в организирани обучителни форми на РУО на МОН – Хасково и форми извършени от обучителни организации. Тези квалификации влияят положително за издигане професионалното ниво на учителите и авторитета им сред обществеността.

Квалификационните форми са включени в плана за квалификационна дейност, който е неразделна част от годишния план на детската градина.

**II. Цел(и) и задачи**.

**Основна цел:**  Усъвършенстване и обогатяване компетентностите на педагогическите специалисти, условие за устойчиво качество във всички аспекти на образованието по образователни направления и създаване на мотивация за саморазвитие и самоусъвършенстване..

**Специфични цели:**

* Насочване на усилията на педагогическите специалисти за повишаване на професионалните умения и компетентности.
* Ориентиране на вътрешноинституционалната и външноинституционалната квалификация на педагозите към по-добро качество на работа и позитивност във взаимодействието и общуването.
* Стимулиране на развитието, творческите заложби и потенциала на всяко дете.
* Промяна и развитие на професионалните нагласи и ценности чрез придобиване на нови умения и техники на преподаване, използване на ИКТ в учебния процес

**Основни задачи:**

1. Квалификационните дейности да се организират според личните предпочитания на учителите на принципа на доброволност, осъзната потребност и обективна оценка за тяхната полезност в рамките на действащата нормативна уредба.

2. Да се стимулират учителите към усъвършенстване на професионалните умения чрез обмяна на добър педагогически опит.

3.Да се създадат условия за делова и хуманна атмосфера , атмосфера на откритост и гласност при успехи и неуспехи, при трудности и проблеми.

4.Да се създадат условия за постигане на ефективна комуникация за работа в екип и взаимопомощ , инициативност и предприемачество.

5.Да се насърчава и стимулира професионалната изява на учителите, като важна предпоставка за лична удовлетвореност и изграждане на педагогическа позиция сред колегията.

**Основни приоритети**:

1.Осъвременяване характера, съдържанието и формите на педагогическо взаимодействие в триадата „учител –дете –родител”.

2.Педагогическо взаимодействие за социална интеграция.

3.Формиране на нагласи за учене през целия живот.

4. Утвърждаването на методическото обединение в детската градина като действена форма за самоусъвършенстване на учителите .

**Форми на работа:**

а) лектории, вътрешноинституционални дискусионни форуми;

б) открити практики, методическо подпомагане, презентации на творчески проекти;

в) резултати и анализи на проведени педагогически изследвания и постижения;

г) споделяне на иновативни практики

**Организиране:**  
1. Вътрешноинституционална квалификационна дейност - на ниво детска градина, чрез участие в открити ситуации в групите, дискусии, тренинги, практикуми и др.  
2. Външноинституционална квалификационна дейност – на национално, регионално и общинско ниво. Квалификации организирани от Община Ивайловград, РУО-Хасково и МОН по програми за обучение от специализирани обслужващи звена, висши училища и научни организации, както и от обучителни организации от Информационния регистър на одобрените програми за повишаване на квалификацията на педагогическите специалисти.

**III. Приоритетни теми за учебната година**

В началото на учебната 2020/2021 година на педагогически съвет се проучват и обсъждат потребностите и нагласите на педагогическия персонал от ДГ „Ивайловград” - гр. Ивайловград, за участие в квалификационни дейности на ниво детска градина. Разпределението се извършва по възрастови групи на децата. Квалификационната дейност на педагогическия персонал на равнище детска градина се осъществява по План за квалификационната дейност на детската градина, който се изготвя в началото на всяка учебна година от специално избрана комисия и се приема на заседание на ПС.

В началото на учебната година комисията проучва мнението на учителите за избор на теми и форми за квалификация, както и предложенията на обучителни организации. Учителите от съответната група определят своите предпочитания и при обобщаване на информацията бяха направени следните общи **ИЗВОДИ:**

1. **Основните направления за квалификационна дейност за учебната 2020/2021 година по които учителите желаят да повишат знанията, уменията и компетентностите си са:** 
   * Съвременни тенденции при осъществяване на учебно-възпитателния процес в детската градина
   * знания и умения за справяне с агресията;
   * знания и умения и компетентности за управление на процеси в детската градина;
   * знания и умения за прилагане на ИКТ в учебно-възпитетелния процес;
   * знания и умения за прилагане на нови техники при общуване;
   * учене чрез игра в детската градина..

**2. Целеви групи – учители, директор**

**IV.** **Финансиране**

1. Съгласно чл. 33, ал.1 от Колективния трудов договор за системата на предучилищното и училищното образование № Д01-134 от 08.06.20120год., годишните средства за квалификация на педагогическите кадри се определят в размер не по-малък от 1,2 на сто от годишните средства за работна заплата на педагогическия персонал и се предоставят за включването на педагогическите специалисти и педагозите в яслените групи на детските градини в квалификационни курсове, предварително съгласувани със социалните партньори, обсъждани на педагогически съвет и утвърдени от директора:

2. Детската градина планира минимум 50 на сто от средствата по т.1 за вътрешноинституционални и междуинституционални квалификации, провеждани под формата на методически семинари, лектории,дискусионни форуми, открити практики, презентации на творчески проекти, резултати и анализи на определени педагогически изследвания и др. с цел обмяна на добри практики, взаимно учене, споделяне и насърчаване за иновации и повишаване на общото ниво на квалификация на педагогическите специалисти.

3.Финансирането на извънучилищната квалификационна дейност се осигурява в рамките на бюджета на детската градина, програми за квалификационна дейност, и др.;

4.Когато сумата за определена квалификационна дейност на даден учител надвишава финансовият лимит за квалификация в детската градина, при негово желание, финансирането става с лични средства.

5.При наличие на изявено желание от определен учител за участие в квалификационен курс на собствени разноски, след съгласуване с директора на детската градина, да му се предоставя

тази възможност.

6.Разходите по процедурите за придобиване на всяка професионално - квалификационна степен се заплащат от учителите.

**V.Очаквани резултати :**

Предвидените дейности са ориентирани и диференцирани съобразно спецификата на работата на детския учител в предучилищна възраст с цел подпомагане на педагога в неговата професионална реализация,чрез усвояване на специфични интересни и разнообразни за дейността в детската градина дейности.

1.Усъвършенстване на теоретичната и практическа компетентност на учителите и обогатяване на техните знания, умения и компетенции по подготовката и реализирането на препода вателската им дейност.

2. Прилагане на по-голяма вариативност и комбинативност на педагогическо взаимодействие, съобразно целите, задачите и спецификата на отделната група.

3.Повишаване педагогическите способности на всеки учител и неговите социални компетентности като организатор, интелектуален и социален партньор и консултант на деца и родители.

4. Интеграция и създаване на подкрепяща среда, толерантност и професионално отношение към децата.

5.Продължаваща квалификация в процеса на учене през целия живот чрез прилагане на новите технологии в практическата дейност на педагога.

6.Влияние на резултатите от обучението върху цялостната дейност на детската градина.

**VI.Календарен план на дейностите**

**ВЪТРЕШНОИНСТИТУЦИОНАЛНА КВАЛИФИКАЦИОННА ДЕЙНОСТ**

|  |  |  |  |  |  |  |
| --- | --- | --- | --- | --- | --- | --- |
| № | Тема | Форма | Период на провеждане | Целева група | Отговорник за провеждането | Лектор/ организация |
| 1. | Образователно направление: ОС  Тема: “Развиване на емоционалната интелигентност на 6.7г. деца чрез интерактивни игриГ” | Дискусия | м.октомври  2020г. | учители  директор | ДУ на ПГ-6г. | Гергана Чакърова |
| 2. | Образователно  направление:ОС  Тема:”Гласът на детето-  ключ към пълноценно  общуване” | Дискусия | м. ноември  2020г. | учители  директор | ДУ на ПГ-5г. | Димитрина Господинова |
| 3. | Образователно направление:  ФК:  Тема:”Фолклорни игри за деца” | Педагогическа практика /презентация/ | м.ноември  2020г. | учители  директор | ДУ на  II група | Таня Кетенева |
| 4. | Образователно направление: Математика  Тема:”Математика в игри” | Педагогическа практика /презентация/ | м. декември  2020г. | учители  директор | ДУ на ПГ-5г. | Димитрина Господинова |
| 5. | Образователно направление:  БЕЛ: Тема :” Обясни ми защо” | Педагогическа практика /презентация/ | м. декември  2020г. | учители  директор | ДУ на ПГ-6г. | Гергана Чакърова |
| 6. | Образователно направление:БЕЛ  Тема:”Адаптацията на детето-стимулиране на всеки напредък“ | Дискусия | м. януари  2021г | учители  директор | ДУ на  I група | Маргарита Богданова |
| 7. | Образователно направление:  КТ  Тема**:** „Кулинарна фиеста” | Тренинг  /презентация/ | м..януари  2021г. | учители  директор | ДУ на  II група | Маргарита Хърсева |
| 8. | Образователно направление: Изобразително изкуство  Тема**:** „Слънчо” | Педагогическа практика /презентация/ | м. март  2021г. | учители  директор | ДУ на  I група | Ирина Зангочева |

**ВЪНШНОИНСТИТУЦИОНАЛНА КВАЛИФИКАЦИОННА ДЕЙНОСТ**

|  |  |  |  |  |  |  |
| --- | --- | --- | --- | --- | --- | --- |
| № | Тема | Форма | Период на провеждане | Целева група | Отговорник за провеждането | Лектор/ организация |
| 1. | „Методика на обучението по БДП” | курс | предложение получено през учебната година | учители | директора | ДИУУ-София |
| 2. | Позитивна работа в екип | курс | предложение получено през учебната година | учители | директора | Тренинг и обучителен център „Щастие” |
| 3. | Предложена от РУО Хасково | Открита практика | предложение получено през учебната година | учители  директор | директора | РУО  Хасково |
| 4. | Играта в образованието.  Педагогически игрови технологии | курс | предложение получено през учебната година | учители  директор | директора | Тренинг и обучителен център „Щастие” |
| 5. | Предложена от обучителната организация | курс | предложение получено през учебната година | учители | директора | Висше училище, научни или обучителни организации |

**Настоящият план е приет с решение на Педагогическия съвет с протокол № 6/14.09.2020г**

Приложение:

**ПРАВИЛА ЗА УЧАСТИЕ НА ПЕРСОНАЛА В КВАЛИФИКАЦИОННА ДЕЙНОСТ И МЕХАНИЗЪМ ЗА ФИНАНСОВА ПОДКРЕПА**

**УЧЕБНА 2019/2020 ГОД.**

**I.ОБЩИ ПОЛОЖЕНИЯ**

* + ДГ „Ивайловград”, гр. Ивайловград се осъществява както вътрешноинституционална квалификационна дейност, така и външноинституционална квалификационна дейност.

1.1 През учебната 2020/2021г. в ДГ „Ивайловград”, гр.Ивайловград ще работи Методическо обединение по образователно направление Околен свят на тема: ”Аз съм българче обичам……”.

1.2. Настоящият план за квалификационна дейност е приет на заседание на педагогическия съвет с протокол №6 от 14.09.2020 година.

Този документ определя правилата за участие на персонала в ДГ „Ивайловград” в квалификационната дейност за учебната 2020/2021г. и включва механизъм за финансова подкрепа на участниците.

Тези правила определят начина, реда и финансирането на професионалната квалификация на персонала.

Педагогическият и непедагогическият персонал на детската градина има право да повишава образованието и професионалната си квалификация и да получава информация за възможностите за повишаване на образованието и професионалната си квалификация.

Условията за участие във форми за повишаване на квалификацията (трудовоправни, финансови и др.) се договарят между педагогическите кадри и Директора на детската градина по реда на чл. 234 от Кодекса на труда и в съответствие с ЗПУО.

1. **УЧАСТНИЦИ В КВАЛИФИКАЦИОННАТА ДЕЙНОСТ:**
2. Педагогически персонал.
3. Непедагогически персонал.

**3.ПРИНЦИПИ И КРИТЕРИИ:**

1. Актуалност на обучението.
2. Насоченост на обучението - професионалното и кариерно развитие.
3. Осигуряване на равен достъп до обучение на персонала.

3.5.Индивидуализация, предполагаща учебни форми и курсове, съобразени с личните предпочитания и интереси на педагогическия и непедагогически персонал.

1. Значимост на обучението – резултатите от обучението да допринасят за повишаване на качеството и ефективността на работа на персонала.

**4. ЕТАПИ ЗА РЕАЛИЗИРАНЕ НА КВАЛИФИКАЦИОННАТА ДЕЙНОСТ:**

1. Анализ на кадровия потенциал
2. Проучване на потребности от обучение и квалификация.
3. Фиксиране на приоритетите за обучение и квалификация.
4. Планиране на обучението.
5. Финансово осигуряване на обучението.
6. Организиране и провеждане на обучението.
7. Анализ и оценка на ефективността на обучението.

**5. ПРАВИЛА ЗА УЧАСТИЕ НА ПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ:**

1. Педагогическият съвет избира Комисия за творческа и квалификационна дейност/КТКД/. Решенията на КТКД се съгласуват с Директора на детската градина.
2. Вътрешноинституционалната квалификационна дейност на педагогическия персонал се осъществява по План за квалификационната дейност на детската градина, който се изготвя в началото на всяка учебна година от КТКД и се приема на заседание на ПС.
3. В началото на учебната година КТКД проучва мнението на учителите за избор на теми и форми за квалификация, както и предложенията на обучителни организации;

5.4.Повишаването на квалификацията на педагогическия персонал има за цел да дава възможност за задоволяване на професионалните интереси на педагогическите кадри и за тяхното професионално развитие.

5.5.Квалификационната дейност на регионално и национално равнище се реализира със съдействието на РУО Хасково, квалификационни институции, центрове за продължаващо обучение, участие в проекти и програми за квалификационни дейности.

5.6.Педагогическите кадри се включват в организирани форми за повишаване на квалификацията:

-по собствено желание,

-по препоръка на работодателя,

- по препоръка на експерти от РУО гр. Хасково и МОН.

5.7.За участие в процедурите за придобиване на професионално-квалификационни степени директорът на детската градина осигурява ползването на поисканата от учителя част от редовния платен годишен отпуск.

5.8.Приоритетно във формите за повишаване на квалификацията се включват педагогически кадри, които заемат учителска длъжност след прекъсване на учителския си стаж по специалността за повече от три учебни години,

5.9.Всеки учител участва в поне една квалификационна форма на обучение през учебната година,

6. Учителите, преминали квалификационен курс, запознават колегите си с резултатите от обучението.

**6. ПРАВИЛА, РЕД И МЕХАНИЗЪМ ЗА ПРОВЕЖДАНЕ НА ВЪТРЕШНОИНСТИТУЦИОНАЛНАТА ДЕЙНОСТ.**

6.1.Осъществяването на квалификационната дейност на ниво детска градина да става по предложение на Комисията за творческа и квалификационна дейност и съгласувано с Директора на детската градина.

6.2.Финансирането на квалификационната дейност на ниво детска градина да се осъществява по предложение на КТКД и съгласувано с Директора на детската градина.

**7.ПРАВИЛА ЗА УЧАСТИЕ НА НЕПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ:**

1. Непедагогическият персонал има право да повишава образованието и професионалната си квалификация и да получава информация за възможностите за повишаване на професионалната си квалификация.
2. Квалификационната дейност се реализира със съдействието на РУО Хасково, квалификационни институции, центрове за продължаващо обучение, участие в проекти и програми за квалификационни дейности.
3. Непедагогическите кадри се включват във форми за повишаване на образованието и квалификацията си:

- по собствено желание;

- по препоръка на директора;

- по препоръка на експерти от съответната област.

1. Условията за участие във форми за повишаване на квалификацията (трудовоправни, финансови и др.) се договарят между непедагогическите кадри и Директора на детската градина по реда на чл.234 от Кодекса на труда.

**8. МЕХАНИЗЪМ ЗА ФИНАНСОВА ПОДКРЕПА:**

1. Средствата за квалификация се определят в началото на всяка календарна година и са в размер на 1,2 на сто от годишните средства за работна заплата на педагогическия персонал.
2. Вътрешноинституционалната квалификационна дейност се финансира от бюджета на детската градина.
3. Финансирането на ваншноинституционалната квалификационна дейност се осигурява в рамките на бюджета на детската градина, дарения по волята на дарителя, средства от проекти и програми за квалификационна дейност, и др.;
4. Когато сумата за определена квалификационна дейност на даден служител надвишава финансовият лимит за квалификация в детската градина, при желание на преподавателя, финансирането става с лични средства.
5. При наличие на изявено желание от определен учител за участие в квалификационен курс на собствени разноски, след съгласуване с Директора на детската градина, да му се предоставя тази възможност.
6. Разходите по процедурите за придобиване на всяка професионално - квалификационна степен се заплащат от учителите и по проекти.

**9. ЗАКЛЮЧИТЕЛНА ЧАСТ**

Предложените правила за реда на участието в квалификационна дейност са приети на заседание на Педагогическия съвет с Протокол **№6 от** **14. 09.2020г**., утвърдени са от Директора на детската градина, подлежат на актуализация по всяко време и могат да бъдат променени по писмено предложение на всеки член от колектива.

Директор:..............

/Веска Шопова/